text: Nu udløses spænding om udflytning af statslige arbejdspladser
  01 oktober 2015 kl. 07.24
  Ved middagstid løfter regeringen sløret for, hvilke statslige arbejdspladser, der skal flyttes fra hovedstadsområdet til det øvrige land. Kommunerne i TV SYDs område venter i spænding.
  Statsminister Lars Løkke Rasmussen, finansminister Claus Hjort Frederiksen, erhvervs- og vækstminister Troels Lund Poulsen og skatteminister Karsten Lauritzen præsenterer ”Bedre balance – statslige arbejdspladser tættere på borgere og virksomheder”.
  Det sker på et pressemøde i Spejlsalen i Statsministeriet i dag  klokken 12.00.
  Hen over sommeren har hovedparten af kommunerne i TV SYDs område budt sig til som nyt hjemsted for de statslige styrelser og arbejdspladser, som den nye regering har lovet at flytte fra Københavnog til provinsen. Og ved middagstid udløses så spændingen  om, hvem der bliver vinder og taber i spillet om de mange jobs.
  3900 statslige arbejdspladser flyttes ud til 38 forskellige lokaliteter. 2o institutioner får nye hovedsæder.
  